pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โอกาสดีๆ มาถึงแล้ว !! กรมการจัดหางาน รับสาวไทยทำงาน IM Japan สมัครออนไลน์ ฟรี ! ก่อน 26 มกราคม นี้
วันจันทร์ที่ 22 มกราคม 2567
22/01/2567
โอกาสดีๆ มาถึงแล้ว !! กรมการจัดหางาน รับสาวไทยทํางาน IM Japan สมัครออนไลน์ ฟรี ! ก่อน 26 มกราคม นี้
กรมการจัดหางาน รับสมัครสาวไทยทํางานผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิต ผ่านองค์กร IM Japan ปี 2567 รับสมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ - 26 มกราคม 2567
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือก ผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 3 (เพศหญิง) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิต ระหว่างวันที่ 15 - 26 มกราคม 2567 ไม่เว้นวันหยุดราชการ ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี โดยผู้ผ่านการคัดเลือก เดือนแรกจะได้รับเบี้ยเลี้ยง 80,000 เยน หรือประมาณ 19,000 บาท ค่าที่พัก ค่าน้ํา - ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด หรือประมาณ 35,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 145,000 บาท (อัตราแลกเปลี่ยน ณ วันที่ 15 มกราคม 2567) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย รวมรายได้จากการทํางานตลอด 3 ปี ประมาณ 1.4 ล้านบาท โดยผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
สําหรับคุณสมบัติเบื้องต้นของการรับสมัครในครั้งนี้จะต้องเป็นเพศหญิง อายุ 20 - 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือต้องห้ามเข้าญี่ปุ่น เป็นต้น สําหรับการสอบคัดเลือก จะเป็นการทดสอบสมรรถภาพ สอบข้อเขียนภาษาญี่ปุ่น ณ ศูนย์สอบจังหวัดกรุงเทพมหานคร โดยจะประกาศรายชื่อผู้มีสิทธิสอบ ในวันที่ 31 มกราคม 2567 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook: IMthailand ซึ่งผู้ที่ผ่านการคัดเลือกฯ จะไปฝึกงานในประเภทอุตสาหกรรมการผลิต อาทิ งานหล่อกลึง งานพ่นสีงานปั๊มขึ้นรูปโลหะ โดยมีระยะเวลาฝึกปฏิบัติงานฯ สูงสุด 3 ปี (36 เดือน)
ทั้งนี้ ผู้ที่ประสงค์จะสมัครคัดเลือกผู้ฝึกงานเทคนิคในประเทศญี่ปุ่น กับกรมการจัดหางาน โดยสามารถสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน
โทร. 0 2245 9428 หรือสายด่วนกรมการจัดหางาน โทร. 1694 หรือ โทร.1506 กด 2
รัฐบาลไทย-ข่าวทำเนียบรัฐบาล-​“ปลัดฯ ณัฐพล” รับลูก “พิมพ์ภัทรา” สั่งทีมตรวจเข้มมาตรการป้องกันอัคคีภัย-อุบัติเหตุ ในโรงงาน
วันจันทร์ที่ 22 มกราคม 2567
22/01/2567
​“ปลัดฯ ณัฐพล” รับลูก “พิมพ์ภัทรา” สั่งทีมตรวจเข้มมาตรการป้องกันอัคคีภัย-อุบัติเหตุ ในโรงงาน
​“ปลัดฯ ณัฐพล” รับลูก “พิมพ์ภัทรา” สั่งทีมตรวจเข้มมาตรการป้องกันอัคคีภัย-อุบัติเหตุ ในโรงงาน
ดร.ณัฐพล รังสิตพล ปลัดกระทรวงอุตสาหกรรม เปิดเผยภายหลังเป็นประธานการประชุมแจ้งเตือนให้ระมัดระวังเหตุอัคคีภัยและอุบัติเหตุจากการประกอบกิจการในช่วงฤดูแล้ง เพื่อป้องกันการเกิดเหตุอุบัติภัยและอัคคีภัยจากการประกอบกิจการและเหมืองแร่ ว่า ได้สั่งการให้กรมโรงงานอุตสาหกรรม (กรอ.) กรมอุตสาหกรรมพื้นฐานและการเหมืองแร่ (กพร.) การนิคมอุตสาหกรรมแห่งประเทศไทย (กนอ.) และสํานักงานอุตสาหกรรมจังหวัดทั่วประเทศ ให้ดําเนินการแจ้งเตือนสถานประกอบการและเหมืองแร่ในพื้นที่ให้ระมัดระวังการปฏิบัติงาน โดยเฉพาะโรงงานที่มีความเสี่ยงต่อการเกิดอัคคีภัยสูง เช่น โรงงานแป้งมัน โรงงานสิ่งทอ ปั่นด้าย ทอผ้า โรงงานตัดเย็บเสื้อผ้า โรงงานเฟอร์นิเจอร์ไม้ โรงงานผลิตกระดาษ โรงงานประกอบกิจการสี ทินเนอร์ โรงงานทําพลุและดอกไม้เพลิง โรงงานผลิตภัณฑ์ยาง โรงงานผลิตภัณฑ์พลาสติก หรือประเภทอื่นๆ และขอให้ทุกหน่วยแนะนําและเผยแพร่ข้อปฏิบัติฯ คู่มือด้านความปลอดภัยต่างๆ ที่กระทรวงฯ ได้จัดทําไว้ให้กับผู้ประกอบกิจการโรงงาน เพื่อสร้างความตระหนักรู้และให้ความสําคัญกับมาตรการป้องกันอัคคีภัยและอุบัติเหตุจากการประกอบกิจการ เช่น การตรวจสอบ บํารุงรักษา หรือสับเปลี่ยนอุปกรณ์ไฟฟ้าและเครื่องจักรตามระยะเวลาที่กําหนด การให้ความรู้ด้านมาตรการป้องกันอัคคีภัย  และอุบัติเหตุแก่เจ้าหน้าที่ผู้ปฏิบัติงานอย่างสม่ําเสมอ
“มาตรการดังกล่าวเป็นไปตามนโยบายของนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ที่ได้มอบหมายและกําชับให้หน่วยงานที่เกี่ยวข้องสํารวจอุบัติเหตุที่เกิดขึ้นทุกปี หรือในพื้นที่ที่เกิดขึ้นซ้ําตามกฎหมายโรงงาน โดยให้รวบรวมและศึกษาแนวทางแก้ไขปัญหาร่วมกับหน่วยงานที่เกี่ยวข้องอย่างเร่งด่วน ซึ่งสอดรับกับที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความเป็นห่วงและเสียใจต่อเหตุการณ์พลุระเบิดในจังหวัดสุพรรณบุรีที่มีผู้เสียชีวิต 23 ราย และได้สั่งการให้หน่วยงานที่เกี่ยวข้อง ทั้งกระทรวงอุตสาหกรรม สํารวจการจัดตั้งโรงงาน ระบบความปลอดภัย กระทรวงสาธารณสุข ดูแลประชาชนในพื้นที่โดยรอบที่ได้รับผลกระทบ กระทรวงทรัพยากรและสิ่งแวดล้อม ดูแลสภาพแวดล้อมต่าง ๆ และกระทรวงแรงงาน ให้ช่วยเหลือเยียวยาญาติผู้เสียชีวิต และขอให้ทุกฝ่ายตรวจสอบโรงงานประเภทที่มีวัตถุอันตรายทั่วประเทศ เพื่อสร้างความมั่นใจว่าจะไม่มีเหตุการณ์กรณีเดียวกันเกิดขึ้นอีก” ปลัดฯณัฐพล กล่าว
สําหรับการประชุมแจ้งเตือนแจ้งเตือนให้ระมัดระวังเหตุอัคคีภัยและอุบัติเหตุจากการประกอบกิจการในช่วงฤดูแล้ง เพื่อป้องกันการเกิดเหตุอุบัติภัยและอัคคีภัยจากการประกอบการและเหมืองแร่ มีผู้เข้าร่วมประชุมผ่านระบบ Zoom Online ประกอบด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเอกนิติ รมยานนท์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายอดิทัต วะสีนนท์ อธิบดีกรมอุตสาหกรรมพื้นฐานและการเหมืองแร่ นางบุปผา กวินวศิน รองผู้ว่าการการนิคมอุตสาหกรรมแห่งประเทศไทย และอุตสาหกรรมจังหวัดทั้ง 76 จังหวัด
ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม ทั้งนี้ ขอให้ทุกหน่วยแนะนําและเผยแพร่ข้อปฏิบัติฯ คู่มือด้านความปลอดภัยให้กับผู้ประกอบกิจการโรงงาน โดยสามารถดาวน์โหลดข้อมูลดังกล่าวได้ที่เว็บไซต์ของ กรอ. : www.diw.go.th
รัฐบาลไทย-ข่าวทำเนียบรัฐบาล-ช่วยเหลือเยียวยา เหตุการณ์พลุระเบิด
วันจันทร์ที่ 22 มกราคม 2567
ช่วยเหลือเยียวยา เหตุการณ์พลุระเบิด
พล.ต.สุรวิชญ์ แดงจันทร์ ที่ปรึกษา กองทัพน้อยที่ 1 เป็นผู้แทน แม่ทัพภาคที่ 1 เดินทางมาเยี่ยมให้กําลังใจกับญาติผู้เสียชีวิต และมอบถุงยังชีพให้กับประชาชนที่ได้รับผลกระทบ จากเหตุการณ์โรงงานผลิตพลุระเบิด ณ วัดโรงช้าง ต.ศาลาขาว อ.เมือง จ.สุพรรณบุรี
นอกจากนี้ศูนย์บรรเทาสาธารณภัยกองพลทหารราบที่ 9 (ร.29 พัน.2) ได้จัดกําลังพลจิตอาสา สนับสนุนจังหวัดสุพรรณบุรีและส่วนราชการในพื้นที่ จัดตั้งศูนย์ช่วยเหลือผู้ประสบภัย ณ ศาลาการเปรียญวัดโรงช้าง ต.สวนแตง อ.เมือง จ.สุพรรณบุรี
รัฐบาลไทย-ข่าวทำเนียบรัฐบาล-ปลัด พม. ยืนยัน ทีม พม. หนึ่งเดียว เดินหน้าทำงานร่วมภาคีเครือข่าย ดูแลผู้ได้รับผลกระทบเหตุพลุระเบิดสุพรรณบุรี ชื่นชม-ภูมิใจ จนท. ทุ่มเทเกาะติดทุกครอบครัวเหมือนญาติเร่งเยียวยาจิตใจ
วันจันทร์ที่ 22 มกราคม 2567
ปลัด พม. ยืนยัน ทีม พม. หนึ่งเดียว เดินหน้าทํางานร่วมภาคีเครือข่าย ดูแลผู้ได้รับผลกระทบเหตุพลุระเบิดสุพรรณบุรี ชื่นชม-ภูมิใจ จนท. ทุ่มเทเกาะติดทุกครอบครัวเหมือนญาติเร่งเยียวยาจิตใจ
ปลัด พม. ยืนยัน ทีม พม. หนึ่งเดียว เดินหน้าทํางานร่วมภาคีเครือข่าย ดูแลผู้ได้รับผลกระทบเหตุพลุระเบิดสุพรรณบุรี ชื่นชม-ภูมิใจ  จนท. ทุ่มเทเกาะติดทุกครอบครัวเหมือนญาติ-เร่งเยียวยาจิตใจ
วันที่ 20 มกราคม 2567 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวว่า จากเหตุการณ์โรงงานพลุระเบิดทําให้มีผู้เสียชีวิต 23 ราย วันนี้เป็นวันแรกที่มีพิธีฌาปนกิจ จํานวน 5 ศพ โดยเมื่อเวลา 14.00 น. ตนพร้อมทีม พม.หนึ่งเดียว จังหวัดสุพรรณบุรี เข้าร่วมพิธีฌาปนกิจศพ ณ วัดขวางศรีสุวรรณ ตําบลศาลาขาว อําเภอเมือง จังหวัดสุพรรณบุรี และมอบหมายผู้บริหารกระทรวง พม. พร้อมทีม พม.หนึ่งเดียว จังหวัดใกล้เคียงสุพรรณบุรี เข้าร่วมพิธีฌาปนกิจ ณ วัดโรงช้าง วัดพระธาตุ (สวนแตง) และวัดลาดกระจับ จังหวัดสุพรรณบุรี อย่างไรก็ตามตนขอแสดงความเสียใจอย่างสุดซึ้งอีกครั้ง กับทุกครอบครัวที่สูญเสียบุคคลอันเป็นที่รักจากเหตุการณ์ดังกล่าว
นายอนุกูล กล่าวเพิ่มเติมว่า ตั้งแต่วันแรกที่เกิดเหตุการณ์เมื่อวันที่ 17 ม.ค. 67 ที่ผ่านมา ทางกระทรวง พม. ได้ส่งเจ้าหน้าที่ และทีม พม.หนึ่งเดียว จังหวัดสุพรรณบุรี ลงพื้นที่ช่วยเหลือผู้ได้รับผลกระทบจากเหตุการณ์ดังกล่าวโดยด่วนทันที และในวันต่อมา ได้ระดมเจ้าหน้าที่กระทรวง พม. เข้ามาช่วยกันทํางานสนับสนุน จากทีม พม.หนึ่งเดียว จังหวัดใกล้เคียงสุพรรณบุรี ได้แก่ ชัยนาท สิงห์บุรี อ่างทอง นครปฐม พระนครศรีอยุธยา และกาญจนบุรี และ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ มอบให้ดําเนินการจัดตั้งศูนย์วอร์รูม (War Room) ของกระทรวง พม. เพื่อเร่งช่วยเหลือเยียวยาผู้ได้รับผลกระทบในทุกครอบครัวโดยเร็วที่สุด โดยเฉพาะการเยียวยาสภาพจิตใจ นับเป็นเรื่องสําคัญที่เราต้องทําเป็นลําดับแรก และได้ส่งนักสังคมสงเคราะห์เข้าไปประกบสร้างความคุ้นเคย และให้กําลังใจทุกครอบครัวตลอดเวลา เหมือนเราเป็นญาติพี่น้อง เป็นคนในครอบครัว
นายอนุกูล กล่าวว่า หลังจากนี้ ทีม พม. หนึ่งเดียว จังหวัดสุพรรณบุรีและใกล้เคียง ต้องวางแผนและทํางานร่วมกับภาคีเครือข่ายในพื้นที่ เพื่อพัฒนาคุณภาพชีวิตผู้ได้รับผลกระทบอย่างครอบคลุมครบ 4 มิติ ได้แก่ สุขภาพกาย สุขภาพจิต การศึกษา รายได้และความเป็นอยู่ ทั้งนี้ ในนามของกระทรวง พม. ขอชื่นชม และภาคภูมิใจในเจ้าหน้าที่กระทรวง พม. ทุกท่าน จาก ทีม พม.หนึ่งเดียว จังหวัดสุพรรณบุรีและใกล้เคียง ที่มีความทุ่มเท ความมุ่งมั่นตั้งใจในการทํางานอย่างเต็มกําลังความสามารถ ตลอดเวลา ตั้งแต่วันแรกที่เกิดเหตุ โดยไม่รู้จักความเหน็ดเหนื่อย เพื่อเร่งช่วยเหลือพี่น้องประชาชน ที่กําลังประสบปัญหาความเดือดร้อนให้สามารถกลับมาใช้ชีวิตได้เป็นปกติสุขโดยเร็วที่สุด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-“นฤมล” ผู้แทนการค้าไทย เป็นประธานลงนาม MOU ซื้อข้าวไทยระหว่างเอกชนไทยกับเอกชนจีน มูลค่ากว่า 2,000 ล้านบาท พร้อมเดินหน้าขยายตลาดสินค้าเกษตร
วันพฤหัสบดีที่ 25 มกราคม 2567
25/01/2567
“นฤมล” ผู้แทนการค้าไทย เป็นประธานลงนาม MOU ซื้อข้าวไทยระหว่างเอกชนไทยกับเอกชนจีน มูลค่ากว่า 2,000 ล้านบาท พร้อมเดินหน้าขยายตลาดสินค้าเกษตร
“นฤมล” ผู้แทนการค้าไทย เป็นประธานลงนาม MOU ซื้อข้าวไทยระหว่างเอกชนไทยกับเอกชนจีน มูลค่ากว่า 2,000 ล้านบาท พร้อมเดินหน้าขยายตลาดสินค้าเกษตร
วันนี้ (25 มกราคม 2567) เวลา 09.00 น. ณ โรงแรม Niccolo มณฑลเสฉวน เมืองเฉิงตู สาธารณรัฐประชาชนจีน ศาสตราจารย์ นฤมล ภิญโญสินวัฒน์ ผู้แทนการค้าไทยเป็นประธานลงนามสัญญาการซื้อขายข้าวหอมมะลิไทยล่วงหน้าระหว่างบริษัท SHENZHEN ZHONGCHENG FOOD IMPORT AND EXPORT ประเทศจีน กับบริษัท TANASAN RICE และองค์การตลาดเพื่อเกษตรกร(อ.ต.ก.) จากประเทศไทย จํานวน 100,000 ตัน เป็นเงิน 52.1 ล้านเหรียญสหรัฐ หรือ เป็นเงินไทยประมาณกว่า 2,000 ล้านบาท
สําหรับการซื้อขายครั้งนี้ ผู้แทนการค้า กล่าวว่า เป็นการซื้อผ่านบริษัทธนสรร จํานวน 90,000 ตัน และผ่านองค์การตลาดเพื่อเกษตรกร(อ.ต.ก.) จํานวน 10,000 ตัน โดยการซื้อขายครั้งนี้ มีบริษัท GML ซึ่งเป็นบริษัทในเครือ ปตท. เป็นผู้สนับสนุนในการขนส่งสินค้าผ่านระบบรางจากไทยสู่ประเทศจีน กลุ่มลูกค้าส่วนใหญ่ของจีนที่บริโภคข้าวหอมมะลิไทยอยู่ในมณฑลเสฉวน เมืองเฉิงตู
“ขอแสดงความยินดีกับกลุ่มเกษตรกรชาวนาของไทย โดยหวังให้การลง MOU ในวันนี้ เป็นจุดเริ่มต้นที่ดีในการร่วมมือระหว่างหน่วยงานภาครัฐ เกษตรกร ผู้ประกอบการ และภาคเอกชน หวังให้ทุกภาคส่วนร่วมกันผลักดันข้าวไทยส่งออกไปยังต่างประเทศในจํานวนที่เพิ่มขึ้น รวมถึงขยายการส่งออกตลาดสินค้าเกษตร โดยเฉพาะขยายตลาดผลไม้ในจีนมากขึ้นต่อไป“ ผู้แทนการค้ากล่าว
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการ จ.เชียงใหม่
วันพฤหัสบดีที่ 25 มกราคม 2567
25/01/2567
​นายกรัฐมนตรี ตรวจราชการ จ.เชียงใหม่
วันเสาร์ที่ 20 มกราคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการ จ.เชียงใหม่ ในวันนี้ (20ม.ค.67)
โดยตรวจเยี่ยมโครงการศูนย์บริการการพัฒนาขยายพันธุ์ไม้ดอกไม้ผลบ้านไร่อันเนื่องมาจากพระราชดําริ
ซึ่งรวบรวมและศึกษาวิจัยพันธุ์ไม้เพื่อส่งเสริมให้เกษตรกรนําไปเพาะปลูกประกอบอาชีพ ตลาดจริงใจ
อ.เมืองเชียงใหม่ซึ่งเป็นพื้นที่จัดแสดงผลงานส่งเสริมภูมิปัญญาอัตลักษณ์ไทยสนับสนุนช่างฝีมือและศิลปินไทยหลากหลายแขนง
และโครงการพัฒนาพื้นที่ป่าขุนแม่กวงอันเนื่องมาจากพระราชดําริ
เพื่อพูดคุยประเด็นการส่งเสริมการเกษตรสมัยใหม่ ต่อยอดผลิตภัณฑ์ชุมชน
โดยนําภาคเอกชนพบเกษตรกรรายย่อยช่วยขยายผลผลิตภัณฑ์จากโครงการอันเนื่องมาจากพระราชดําริฯ
ให้เกษตรกรมีรายได้และคุณภาพชีวิตที่ดีขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการและประชุม ครม.นอกสถานที่ จ.ระนอง
วันพฤหัสบดีที่ 25 มกราคม 2567
25/01/2567
นายกรัฐมนตรี ตรวจราชการและประชุม ครม.นอกสถานที่ จ.ระนอง
วันจันทร์ที่ 22 มกราคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการกลุ่มจังหวัดภาคใต้ฝั่งอันดามัน ซึ่งได้แก่ จ.กระบี่ ตรัง
พังงา ภูเก็ต ระนอง และสตูล ที่ จ.ระนอง ในวันนี้ (22ม.ค.67) โดยติดตามประเด็นการค้าผ่านแดน
แรงงานข้ามชาติ พิธีการศุลกากร ประมง และพบผู้แทนชาวประมงในการแก้ปัญหา IUU ณ ท่าเรือระนอง-
เกาะสอง ซึ่งเป็นจุดผ่านแดนถาวรระหว่างไทยกับเมียนมาร์ที่มีผู้เดินทางเข้า-ออก มากเป็นอันดับ 3
ติดตามโครงการสะพานเศรษฐกิจเชื่อมฝั่งทะเลอ่าวไทย-อันดามัน หรือ Landbridge
ซึ่งจะเป็นประตูการค้าของภูมิภาคอาเซียน ประเทศกลุ่ม GMS รวมถึงจีนตอนใต้
และเยี่ยมชมการบริหารจัดการบ่อน้ําแร่ร้อนรักษะวาริน
ก่อนจะเป็นประธานในการประชุมคณะรัฐมนตรีอย่างเป็นทางการนอกสถานที่ ในวันพรุ่งนี้ (23ม.ค.67)
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตัวแทนนักเรียนจังหวัดระนองขอบคุณกระทรวง อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม
วันพฤหัสบดีที่ 25 มกราคม 2567
ตัวแทนนักเรียนจังหวัดระนองขอบคุณกระทรวง อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม
ตัวแทนนักเรียนจังหวัดระนองขอบคุณกระทรวง อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย พญ.เพชรดาว โต๊ะมีนา ที่ปรึกษา รมว.อว. น.ส.สุชาดา แทนทรัพย์ เลขานุการ รมว.อว. ศ.ดร.ศุภชัย ปทุมนากุล รองปลัดกระทรวง และคณะผู้บริหาร อว. ได้พบปะกลุ่มนักเรียน จ.ระนอง กว่า 100 คน จาก รร.สตรีระนอง รร.พิชัยรัตนาคาร รร.กะเปอร์วิทยา รร.ราชประชานุเคราะห์ 38 รร.ดํารงศาสน์วิทยา และ รร.กระบุรีวิทยา เพื่อแจ้งนโยบายและรับฟังความคิดเห็นเรื่อง “TCAS ลดค่าใช้จ่าย เพิ่มโอกาส เรียนต่อระดับอุดมศึกษา” ณ ห้องประชุมอาคารใหม่ มหาวิทยาลัยราชภัฏสวนสุนันทา ศูนย์การศึกษาจังหวัดระนอง
ในโอกาสนี้ตัวแทนนักเรียนจาก รร.พิชัยรัตนาคาร กล่าวขอบคุณนโยบายการลดความเหลื่อมล้ํา ขยายโอกาสทางการศึกษาในระดับอุดมศึกษาของกระทรวง อว. ที่ได้ยกเว้นค่าสมัคร TCAS รอบแอดมิชชั่น เริ่มตั้งแต่ “TCAS 67” ในเดือน พ.ค.2567 ซึ่งนักเรียนแต่ละคนจะสามารถสมัครเลือกคณะ 1-10 อันดับได้ฟรี ซึ่งสามารถช่วยแบ่งเบาภาระค่าใช้จ่ายให้กับนักเรียนและผู้ปกครองได้สูงสุดถึง 900 บาท
น.ส.ศุภมาส กล่าวว่า โครงการ TCAS ลดค่าใช้จ่าย เพิ่มโอกาส เรียนต่อระดับอุดมศึกษา” เป็นหนึ่งในโครงการสําคัญเร่งด่วน ที่สืบเนื่องจากนโยบาย “เรียนดี มีความสุข มีรายได้” ที่ตนได้ประกาศไป โดยมีหัวใจหลักคือ “ลดภาระนักศึกษาและผู้ปกครอง” และ “ลดภาระอาจารย์ผู้สอน” หลังจากนี้ตนอยากขอความร่วมมือจากทุกภาคส่วนที่เกี่ยวข้อง ดําเนินการเพิ่มเติมเพื่อบรรลุเป้าหมายนโยบายดังกล่าว โดยในส่วนการ “ลดภาระนักศึกษาและผู้ปกครอง” จะต้องจัดให้มีระบบแนะแนวการเรียนและเป้าหมายชีวิต จัดให้มีแพลตฟอร์มเรียนได้ทุกที่ทุกเวลาเพื่อลดความเหลื่อมล้ําทางการศึกษา ให้ความสําคัญกับทักษะ จัดทําระบบวัดผลรับรองทักษะตามมาตรฐานวิชาชีพ เพิ่มความยืดหยุ่นในการลงทะเบียนเรียนตามความต้องการสามารถลงทะเบียนโดยไม่จํากัดจํานวนหน่วยกิต และมีรายได้ระหว่างเรียนทํางานไปด้วยเรียนไปด้วย ด้านการลดภาระอาจารย์ผู้สอน มี 2 ประการคือ การปรับการเข้าสู่ตําแหน่งทางวิชาการของอาจารย์โดยเพิ่มน้ําหนักการประเมินเรื่องความสําเร็จของผู้เรียนและการกําหนดระยะเวลาที่ชัดเจนในการประเมินการเข้าสู่ตําแหน่งทางวิชาการในแต่ละขั้นตอน
รัฐบาลไทย-ข่าวทำเนียบรัฐบาล-“สุริยะ” ให้ผู้บริหาร บริษัท ITOCHU Corporation เข้าพบ นำเสนอผลงานในการพัฒนาเทคโนโลยีด้านสิ่งแวดล้อม
วันพฤหัสบดีที่ 25 มกราคม 2567
“สุริยะ” ให้ผู้บริหาร บริษัท ITOCHU Corporation เข้าพบ นําเสนอผลงานในการพัฒนาเทคโนโลยีด้านสิ่งแวดล้อม
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ Mr. Keita Ishii (นายเคอิตะ อิชิอิ) President and Chief Operating Officer บริษัท ITOCHU Corporation และคณะเข้าพบ เพื่อนําเสนอผลงานในการพัฒนาเทคโนโลยีด้านการรักษาสิ่งแวดล้อม กระบวนการจัดการขยะ และการผลิตพลังงานหมุนเวียนจากขยะ โดยมี นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้อง ร่วมหารือ เมื่อวันที่ 24 มกราคม 2567 ณ ห้องรับรอง รัฐมนตรีว่าการกระทรวงคมนาคม
นายสุริยะ จึงรุ่งเรืองกิจ เปิดเผยว่า บริษัท ITOCHU Corporation และคณะ ซึ่งเป็นบริษัทชั้นนําของประเทศญี่ปุ่นได้เข้าพบในวันนี้ เพื่อนําเสนอภารกิจและผลงานในการพัฒนาเทคโนโลยีด้านการรักษาสิ่งแวดล้อม กระบวนการจัดการขยะ และการผลิตพลังงานหมุนเวียนจากขยะต่อกระทรวงคมนาคม เพื่อเป็นข้อมูลประกอบการพิจารณาถึงแนวทางในการเสริมสร้างความร่วมมือในการพัฒนาระบบพลังงานสะอาดร่วมกัน ซึ่งจะเป็นประโยชน์สําหรับระบบการคมนาคมขนส่งของประเทศไทย นอกจากนี้ บริษัทฯ ได้ให้ความสนใจถึงโครงการก่อสร้างขนาดใหญ่ของกระทรวงคมนาคม รวมถึงโครงการแลนด์บริดจ์ ซึ่งปัจจุบันอยู่ระหว่างการโรดโชว์เพื่อเชิญชวนนักลงทุน พร้อมกันนี้ กระทรวงคมนาคมได้เชิญชวนบริษัท ITOCHU มาร่วมลงทุนในโครงการแลนด์บริดจ์ด้วย
ทั้งนี้ บริษัทฯ ได้ขอบคุณรัฐมนตรีว่าการกระทรวงคมนาคมที่ให้ความไว้วางใจบริษัทฯ และให้เข้าพบ โดยหวังว่าจะได้มีโอกาสร่วมมือกันด้านเทคโนโลยีพลังงานสะอาดในอนาคตต่อไป
รัฐบาลไทย-ข่าวทำเนียบรัฐบาล-“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ำ สร้างโอกาสให้กับเยาวชน
วันพฤหัสบดีที่ 25 มกราคม 2567
“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ํา สร้างโอกาสให้กับเยาวชน
“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ํา สร้างโอกาสให้กับเยาวชน
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย คณะผู้บริหาร อว. ลงพื้นที่ตรวจเยี่ยมโครงการ “คาราวานวิทยาศาสตร์ อพวช. จ.ระนอง” ณ มหาวิทยาลัยราชภัฏสวนสุนันทา ศูนย์การศึกษาจังหวัดระนอง โดยมี ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) หรือ NSM ให้การต้อนรับ โดยคาราวานวิทยาศาสตร์ฯ ถือเป็นหนึ่งในโครงการ Quick Win ที่ช่วยผลักดันและส่งเสริมการเรียนรู้วิทยาศาสตร์ เทคโนโลยี และนวัตกรรมของเยาวชน เพื่อลดความเหลื่อมล้ําและสร้างโอกาสการเรียนรู้ให้กับเยาวชนในพื้นที่ภาคใต้ ซึ่งจะช่วยเสริมสร้างศักยภาพทางด้านวิทยาศาสตร์ของเยาวชน ในการเป็นกําลังสําคัญในการพัฒนาประเทศอย่างยั่งยืนต่อไปในอนาคต
น.ส.ศุภมาส กล่าวว่า “คาราวานวิทยาศาสตร์ อพวช.” ถือเป็นหนึ่งในโครงการ Quick Win ที่ NSM ดําเนินการอยู่หลังจากที่ได้ปล่อยขบวนคาราวานวิทยาศาสตร์ อพวช. ไปตระเวนตามจังหวัดต่าง ๆ ทั้งภาคอีสาน ภาคเหนือ โดยครั้งนี้ลงมากระจายการเรียนรู้และความสนุกกันที่ภาคใต้ ที่ จ.ระนอง และจังหวัดใกล้เคียง ถือเป็นการลดความเหลื่อมล้ํา และสร้างโอกาสการเรียนรู้ให้กับเยาวชน และจะเป็นประโยชน์ต่อการเรียนรู้วิทยาศาสตร์ของเยาวชนในอนาคต ซึ่งจะเป็นกําลังสําคัญในการขับเคลื่อนการพัฒนาประเทศต่อไป
ด้าน ผศ.ดร.รวิน กล่าวว่า “คาราวานวิทยาศาสตร์ อพวช. จ.ระนอง” จะมีการจัดแสดงนิทรรศการและกิจกรรมที่หลากหลาย อาทิ นิทรรศการวิทยาศาสตร์เคลื่อนที่ ชุด Science for Fun ที่เยาวชนจะได้สนุกกับเรื่องเกี่ยวกับวิทยาศาสตร์พื้นฐาน, กิจกรรมเกมและของเล่นวิทยาศาสตร์ ที่พาไปเรียนรู้วิทยาศาสตร์ผ่านเกมและการประดิษฐ์ของเล่นจากวัสดุที่หาได้ง่ายและอยู่รอบตัว, กิจกรรมมุมประดิษฐ์ (Enjoy Maker Space) ชวนมาปลดปล่อยความคิดและจินตนาการในการสร้างสรรค์นวัตกรรมหรือสิ่งประดิษฐ์ใหม่ โดยใช้แนวคิดสะเต็มศึกษา นอกจากนี้ ยังมีกิจกรรมส่งเสริมและสร้างแรงบันดาลใจให้กับเยาวชนและประชาชนได้มีโอกาสเรียนรู้วิทยาศาสตร์ด้วยความสนุกสนานอีกมากมาย
“อพวช.มุ่งมั่นที่จะส่งมอบความรู้และความสนุกด้านวิทยาศาสตร์ให้กับเยาวชนในพื้นที่ห่างไกลตัวเมือง เพื่อช่วยส่งเสริมการเรียนรู้วิทยาศาสตร์ให้กับเยาวชน และสร้างแรงบันดาลใจให้เยาวชนรักในวิทยาศาสตร์มากยิ่งขึ้น” ผอ.NSM กล่าว
รัฐบาลไทย-ข่าวทำเนียบรัฐบาล-ตั้งเป้า! ลดสัดส่วน “ขยะอาหาร” ในขยะมูลฝอยจากชุมชน เหลือไม่เกินร้อยละ 28 ภายในปี 2570
วันพฤหัสบดีที่ 25 มกราคม 2567
ตั้งเป้า! ลดสัดส่วน “ขยะอาหาร” ในขยะมูลฝอยจากชุมชน เหลือไม่เกินร้อยละ 28 ภายในปี 2570
.....
กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ (คพ.) เร่งประสานหน่วยงานต่าง ๆ ดําเนินการตามแผนปฏิบัติด้านการจัดการขยะอาหาร ระยะที่ 1 (ปี 2566 – 2570)
.
สําหรับแผนปฏิบัติการดังกล่าว มีเป้าหมายเพื่อลดสัดส่วนของขยะอาหารในขยะมูลฝอยชุมชนจากร้อยละ 39 ลงเหลือไม่เกินร้อยละ 28 ภายในปี 2570
.
ทั้งนี้ ผลจากการสํารวจองค์ประกอบขยะมูลฝอย ณ สถานที่กําจัดขยะมูลฝอย พบว่าสัดส่วนของขยะอาหารมากถึงร้อยละ 39 คิดเป็นปริมาณ 9.68 ล้านตัน/ปี หรือเทียบกับประชากร 1 คน ผลิตขยะอาหาร 146 กิโลกรัม/คน/ปี
.
แหล่งกําเนิดที่มีการทิ้งขยะอาหารสูงสุดคือ ตลาดสด รองลงมา เช่น ห้างสรรพสินค้าและร้านสะดวกซื้อ สํานักงาน โรงแรมและรีสอร์ท วัด ครัวเรือน สถานศึกษา เป็นต้น
.
ทั้งนี้ แผนปฏิบัติการดังกล่าว จะเป็นกลไกสําคัญต่อการปรับเปลี่ยนพฤติกรรมของผู้ซื้อและผู้บริโภค รวมทั้งส่งเสริมและสนับสนุนให้ทุกภาคส่วนเข้ามามีส่วนร่วมในการจัดการขยะอาหารมากยิ่งขึ้น ซึ่งจะช่วยลดมลพิษจากขยะ ลดการปล่อยก๊าซมีเทนและคาร์บอนไดออกไซด์ที่มีผลต่อการเปลี่ยนแปลงสภาพภูมิอากาศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากำลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
วันพฤหัสบดีที่ 25 มกราคม 2567
อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากําลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากําลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
เมื่อวันที่ 24 ม.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย นางสาวสุชาดา แทนทรัพย์ เลขานุการ รมว.อว. และนายพันธุ์เพิ่มศักดิ์ อารุณี ผอ.กองขับเคลื่อนและพัฒนาการอุดมศึกษาฯ เข้าร่วมประชุมหารือแนวทางการดําเนินงานแบบบูรณาการระหว่างกระทรวง อว. และสภาอุตสาหกรรมแห่งประเทศไทย โดยมี นายเกรียงไกร เธียรนุกุล ประธานสภาอุตสาหกรรมแห่งประเทศไทย และคณะ ให้การต้อนรับ ณ Ah Yat Abalone Restaurant ชั้น 42 อาคาร Column Tower กรุงเทพฯ
นางสาวศุภมาส กล่าวว่า อว. เป็นแหล่งรวมความรู้และวิทยาการของประเทศ โดยมีสถาบันอุดมศึกษากระจายอยู่ตามภูมิภาคต่าง ๆ ทั่วประเทศ มีทั้งหน่วยงานรัฐ องค์การมหาชน และหน่วยงานในกํากับที่เป็นหน่วยงานด้านนโยบาย ด้านการให้ทุนวิจัย สถาบันวิจัย ห้องปฏิบัติการและหน่วยบริหารจัดการองค์ความรู้อยู่เป็นจํานวนมาก ซึ่งความหลากหลายนี้ทําให้โอกาสในการทํางานของ อว. กับสภาอุตสาหกรรมฯ มีความเป็นไปได้ที่จะเกิดผลชัดเจนเป็นรูปธรรมในหลายมิติ ผ่านการพัฒนากําลังคนสมรรถนะสูง ตอบโจทย์ภาคอุตสาหกรรมเพื่อรองรับการลงทุนจากต่างประเทศ การพัฒนาและส่งเสริมสตาร์ทอัพและผู้ประกอบการนวัตกรรม การพัฒนาอุตสาหกรรมเป้าหมายเพื่อเพิ่มขีดความสามารถในการแข่งขันของอุตสาหกรรม เช่น ยานยนต์ไฟฟ้า เซมิคอนดักเตอร์ ด้านอาหาร รวมถึงการส่งเสริมเศรษฐกิจหมุนเวียน (Circular Economy) เพื่อรองรับแรงกดดันทางการค้าจากมาตรการด้านสิ่งแวดล้อมของประเทศคู่ค้า
“อว. ยินดีช่วยสนับสนุนภาคอุตสาหกรรมอย่างเต็มกําลัง เพื่อเพิ่มขีดความสามารถในการแข่งขันของประเทศและช่วยสร้างรากฐานในการพัฒนาประเทศได้อย่างมีประสิทธิภาพและยั่งยืนต่อไป” รมว.อว.กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มุ่งยกระดับมาตรฐานภาษาอังกฤษในระดับอุดมศึกษา สร้างความพร้อมด้านวิชาการ-วิชาชีพ-การสื่อสาร พร้อมเพิ่มการสอบวัดผลให้เทียบเท่ามาตรฐานสากล
วันพฤหัสบดีที่ 25 มกราคม 2567
25/01/2567
โฆษกรัฐบาลเผย นายกฯ มุ่งยกระดับมาตรฐานภาษาอังกฤษในระดับอุดมศึกษา สร้างความพร้อมด้านวิชาการ-วิชาชีพ-การสื่อสาร พร้อมเพิ่มการสอบวัดผลให้เทียบเท่ามาตรฐานสากล
โฆษกรัฐบาลเผย นายกฯ มุ่งยกระดับมาตรฐานภาษาอังกฤษในระดับอุดมศึกษา สร้างความพร้อมด้านวิชาการ-วิชาชีพ-การสื่อสาร พร้อมเพิ่มการสอบวัดผลให้เทียบเท่ามาตรฐานสากล
วันนี้ (25 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ออกประกาศ เรื่อง นโยบายการยกระดับมาตรฐานภาษาอังกฤษในสถาบันอุดมศึกษา พ.ศ. 2567 เพื่อยกระดับความรู้ความสามารถในการใช้ภาษาอังกฤษของผู้สําเร็จการศึกษาระดับอุดมศึกษาให้ดีขึ้นอย่างเป็นรูปธรรม โดยกําหนดเป้าหมาย พัฒนาการจัดการเรียนการสอน ส่งเสริมสภาพแวดล้อมให้เหมาะสมต่อการเรียนรู้ รวมถึงกําหนดให้นักศึกษาทุกคน สอบวัดความรู้และทักษะภาษาอังกฤษก่อนสําเร็จการศึกษา ตามแบบทดสอบที่สถาบันอุดมศึกษาพัฒนาขึ้นหรือแบบทดสอบตามมาตรฐานสากลอื่น ๆ โดยเทียบเคียงผลกับมาตรฐานสากลของสหภาพยุโรปที่ใช้วัดระดับความสามารถทางภาษาในด้านการอ่าน การเขียน การฟัง และการพูด (Common European Framework of Reference for Languages: CEFR)
โฆษกประจําสํานักนายกรัฐมนตรี กล่าวว่าการดําเนินงานดังกล่าวของหน่วยงานที่เกี่ยวข้องเป็นไปตามการสั่งการของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในที่ประชุม ครม. เมื่อวันที่ 28 พฤศจิกายน 2566 ที่ผ่านมา ที่ต้องการให้หน่วยงานภาครัฐที่เกี่ยวข้องเร่งจัดหาโครงการ หรือมาตรการต่าง ๆ ด้านการพัฒนาทักษะภาษาอังกฤษอย่างเร่งด่วน ทาง อว. จึงได้ขานรับและขับเคลื่อนแผนการดําเนินงานตามประกาศดังกล่าว โดยกําหนดให้สถาบันอุดมศึกษาปฏิบัติตามแนวทาง ตามรายละเอียดที่สําคัญ ดังนี้
- กําหนดนโยบายและเป้าหมายยกระดับมาตรฐานภาษาอังกฤษ เพื่อเป็นแนวทางในการพัฒนาทักษะความสามารถในการใช้ภาษาอังกฤษของนิสิต นักศึกษา ให้เป็นบัณฑิตที่มีความพร้อม ทั้งด้านวิชาการ วิชาชีพ และทักษะการสื่อสารภาษาอังกฤษในระดับที่ใช้งานได้
- พิจารณาจัดการเรียนการสอนในรายวิชาภาษาอังกฤษ รวมทั้งจัดทําแผนเพื่อดําเนินการให้เป็นไปตามเป้าหมายโดยมีตัวชี้วัดและมีการประเมินผลที่ชัดเจน
- จัดกิจกรรมเสริมหลักสูตร จัดสภาพแวดล้อมทั้งในห้องเรียนและนอกห้องเรียนที่ส่งเสริมการใช้ภาษาอังกฤษ พร้อมทั้งจัดสื่อการเรียนการสอนรูปแบบเอกสารหรือสื่อการเรียนรู้ออนไลน์ เพื่อเพิ่มโอกาสให้นิสิตนักศึกษาสามารถพัฒนาทักษะการใช้ภาษาอังกฤษได้ด้วยตนเอง
- ตั้งแนวทางการประเมิน โดยการสอบวัดความรู้และทักษะภาษาอังกฤษก่อนสําเร็จการศึกษา ตามแบบทดสอบที่สถาบันอุดมศึกษาพัฒนาขึ้น หรือ แบบทดสอบตามมาตรฐานสากลอื่น ๆ โดยกําหนดเป้าหมายผลสัมฤทธิ์ด้านทักษะภาษาอังกฤษ เทียบเคียงผลกับเกณฑ์ CEFR ของแต่ละบุคคล ตามหลักดังนี้ 1.ระดับอนุปริญญา ในระดับเกณฑ์ตั้งแต่ B1 ขึ้นไป 2. ระดับปริญญาตรี ในระดับเกณฑ์ตั้งแต่ B2 ขึ้นไป และ 3. ระดับบัณฑิตศึกษา ในระดับเกณฑ์ตั้งแต่ C1 ขึ้นไป
“ด้วยการกําหนดนโยบายแบบมุ่งยกระดับทุกด้าน นายกรัฐมนตรีจึงเร่งการพัฒนาทรัพยากรบุคคลไทยให้มีความสามารถเท่าทัน เท่าเทียมการตลาดแรงงาน เร่งพัฒนาทักษะภาษาอังกฤษในระดับอุดมศึกษาให้ได้ตามมาตรฐานสากล เพื่อความพร้อมของนักเรียน นักศึกษา เพื่อใช้ในการติดต่อสื่อสารกับชาวต่างชาติ ช่วยพัฒนาความรู้ความสามารถ ตลอดจนยกระดับอาชีพ ให้เท่าทันสอดคล้องกับนโยบายของประเทศด้านการท่องเที่ยว การค้า การลงทุน ภาคการศึกษาวิจัยต่าง ๆ” นายชัย กล่าว
รัฐบาลไทย-ข่าวทำเนียบรัฐบาล-SME D Bank รู้ใจเอสเอ็มอีไทย จัดสัมมนาฟรี “ทุนก็มี ภาษีก็รู้ ก้าวสู่ยุคดิจิทัล”  เปลี่ยนเรื่องภาษีเป็นเรื่องง่าย กระจายจัดใน 3 จังหวัดภาคเหนือ วันที่ 14-16 ก.พ. 67
วันพฤหัสบดีที่ 25 มกราคม 2567
25/01/2567
SME D Bank รู้ใจเอสเอ็มอีไทย จัดสัมมนาฟรี “ทุนก็มี ภาษีก็รู้ ก้าวสู่ยุคดิจิทัล”  เปลี่ยนเรื่องภาษีเป็นเรื่องง่าย กระจายจัดใน 3 จังหวัดภาคเหนือ วันที่ 14-16 ก.พ. 67
SME D Bank จัดกิจกรรมสัมมนาฟรี “ทุนก็มี ภาษีก็รู้ ก้าวสู่ยุคดิจิทัล”  ช่วยผู้ประกอบการเอสเอ็มอีเปลี่ยนเรื่องบัญชีและภาษีให้เป็นเรื่องง่าย ด้วยการใช้เครื่องมือดิจิทัลอํานวยความสะดวกสบาย และเข้าถึงสิทธิประโยชน์ต่าง ๆ ที่จะช่วยลดต้นทุนธุรกิจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินหน้าภารกิจธนาคารเพื่อพัฒนาเอสเอ็มอีไทย จับมือกรมสรรพากร สํานักงานส่งเสริมวิสาหกิจขนาดกลางและขนาดย่อม (สสว.) และบริษัท บนกองเงินกองทอง จํากัด ผู้ให้บริการจัดการระบบบริหารการเงิน บัญชี ภาษีครบวงจร จัดกิจกรรมสัมมนาฟรี “ทุนก็มี ภาษีก็รู้ ก้าวสู่ยุคดิจิทัล” ช่วยผู้ประกอบการเอสเอ็มอีเปลี่ยนเรื่องบัญชีและภาษีให้เป็นเรื่องง่าย ด้วยการใช้เครื่องมือดิจิทัลอํานวยความสะดวกสบาย และเข้าถึงสิทธิประโยชน์ต่าง ๆ ที่จะช่วยลดต้นทุนธุรกิจ และที่สําคัญสามารถเข้าถึงแหล่งทุนจาก SME D Bank ดอกเบี้ยถูกเริ่มต้นเพียง 2.99%ต่อปี วงเงินกู้สูงสุด 50 ล้านบาท ผ่อนนานสูงสุดถึง 15 ปี โดยกําหนดจัด 3 ครั้ง ใน 3 จังหวัดทางภาคเหนือ ทุกวันจัดในเวลา 8.30-16.00 น. ได้แก่
• วันที่ 14 ก.พ. 67 ห้องประชุมสํานักงานสรรพกรพื้นที่เชียงใหม่ 1 จ.เชียงใหม่
• วันที่ 15 ก.พ. 67 ห้องจันผา ชั้น 2 โรงแรมเวียงลคอร ลําปาง จ.ลําปาง
• วันที่ 16 ก.พ. 67 ห้องประชุมจามเทวี ชั้น 4 ศูนย์ราชการจังหวัดลําพูน จ.ลําพูน
มางานนี้ได้รับประโยชน์มากมาย เช่น สิทธิประโยชน์จากโครงการ "SME ปังตังได้คืน" : จ่าย 10,000 บาท คืน 9,000 บาท ลดต้นทุนด้วยบัญชีออนไลน์ e-Tax Invoice & e-Receipt สิทธิประโยชน์และมาตรการทางภาษีสําหรับเอสเอ็มอี แนะเคล็ดลับเข้าถึงแหล่งทุน อีกทั้ง เมื่อได้รับอนุมัติสินเชื่อจาก SME D Bank และใช้วงเงิน ตั้งแต่ 1 ล้านบาทขึ้นไป รับฟรี Cashback ค่าประเมินหลักประกันสูงสุด 30,000 บาท นอกจากนั้น ฟรีปรึกษาบัญชีออนไลน์ สําหรับเอสเอ็มอี จากบริษัท บนกองเงินกองทอง จํากัด มูลค่า 6,000 บาท
สอบถามและลงทะเบียนร่วมสัมมนา ติดต่อกรมสรรพากร : 089-629-1442 , สสว : โทร. 02-298-3051 และ SME D Bank : โทร. 02-265-4598 หรือสแกนในโปสเตอร์ประชาสัมพันธ์
รัฐบาลไทย-ข่าวทำเนียบรัฐบาล-***** พระเจ้าแผ่นดินไทย ***** ทรงให้ความสำคัญ "สื่อโซเชียล" **** ก่อนหน้าผู้ใดในสยาม ! *** *** ประวัติศาสตร์ไทยเราไม่รู้ **
วันพฤหัสบดีที่ 25 มกราคม 2567
***** พระเจ้าแผ่นดินไทย ***** ทรงให้ความสําคัญ "สื่อโซเชียล" **** ก่อนหน้าผู้ใดในสยาม ! *** *** ประวัติศาสตร์ไทยเราไม่รู้ **
โดย ไกรฤกษ์ นานา - นักสืบประวัติศาสตร์
ตั้งแต่ก่อนที่ชาวสยามจะมี หนังสือพิมพ์เป็นของตนเอง เราทราบว่าในหลวงรัชกาลที่ 4 ทรงให้ความสําคัญและใช้ " สื่อโซเชียล " เป็นเครื่องมือเปิดประเทศตั้งแต่ 168 ปีที่แล้วมา
โดยเมื่อ ค.ศ. 1856 ( พ.ศ 2399 ) ก็ได้ส่งจดหมายถึง บ.ก. หนังสือพิมพ์ London News เพื่อแนะนําตัวให้ชาวอังกฤษรับรู้ผ่านสื่อมวลชนชื่อดังที่ลอนดอน
นโยบายนี้เข้มข้นขึ้นอีกในรัชกาลที่ 5 ขณะเมื่อเสด็จฯประพาสยุโรป ก็ทรงเล็งเห็น " อิทธิพล " ของสื่อโซเชียลที่มีบทบาทอย่างมากต่อการประชาสัมพันธ์เรื่องของสยาม และจุดหมายของพระองค์
ถึงกับทรงมอบหมายให้มหาดเล็กผู้ตามเสด็จ มีหน้าที่ โดยเฉพาะ จัดซื้อเอกสารหนังสือพิมพ์ทุกฉบับ ที่ลงข่าวเรื่องการเสด็จฯ แล้วนําขึ้นทูลเกล้าฯถวายให้ทรงทราบในแต่ละวันมิได้ขาด
ทรงมีราชดํารัสถึงการสร้าง " กระแส " โดยสื่อโซเชียลในทวีปยุโรปที่มีต่อพระองค์ ให้พระราชินีทรงทราบว่า......
" ในเวลานี้ หนังสือพิมพ์จะว่าร้ายแรงก็ไม่มี แต่จะว่าดีก็ไม่ได้แต่สังเกตดูวันนี้ผู้คนที่มาดูเฉพาะตัวฉันมากขึ้น ราษฎรที่นี่มันไม่ได้โกรธเรา แต่มันไม่รู้ความจริงอะไรเลย แล้วแต่นายจะปั่น ถ้าปั่นให้โกรธ มันก็ออกงิ้วไปได้ทั้งเมือง แต่ถ้าปั่นให้ดีมันก็นิ่งไม่ได้ ต้องแสดงให้เห็นว่ายินดี "
คําว่า " ปั่น " ก็คือการสร้างกระแสโดยสื่อโซเชียลที่ยุโรปในเวลานั้น
การตระหนักรับรู้เรื่องภายในของไทย ที่ต่างชาติวิพากษ์วิจารณ์จึงอยู่ในสายพระเนตรพระกรรณ ของพระเจ้าแผ่นดินไทยโดยตลอด
และถ้าไม่ถูกต้อง ก็จะทรงแก้ไข หรือทักท้วงให้ฝรั่งรับทราบทันทีเพื่อแก้ข่าว
อันเป็นความตื่นตัวขององค์พระประมุข ตั้งแต่ก่อนที่จะมี ระบบสื่อสารมวลชนเกิดขึ้นเป็นล่ําเป็นสันในสยามเสียอีก
( ข้อมูลจาก จดหมายเหตุเสด็จฯ ประพาสยุโรป ครั้งแรก ร.ศ. 116 )
[ ภาพประกอบ : หนังสือพิมพ์ ชื่อดังของอังกฤษ The Graphic ลงข่าวการเสด็จฯ ประพาสกรุงลอนดอน ซึ่งในหลวงก็ได้ทรง ทอดพระเนตร ด้วยพระองค์เอง ]
รัฐบาลไทย-ข่าวทำเนียบรัฐบาล-ดีอี หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ Thailand Zero Dropout Roadmap
วันพฤหัสบดีที่ 25 มกราคม 2567
ดีอี หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ Thailand Zero Dropout Roadmap
ดีอี หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ Thailand Zero Dropout Roadmap
วันนี้ (25 มกราคม 2567) นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมการบูรณาการและเชื่อมโยงข้อมูลทะเบียนนักเรียนรายบุคคลที่หลุดออกจากระบบการศึกษา ให้เข้าสู่ระบบการศึกษา ครั้งที่ 1/2576 เพื่อรายงานความคืบหน้าการดําเนินงานตามนโยบายเชื่อมโยงข้อมูลทะเบียนนักเรียนรายบุคคลและการดึงเด็กกลับเข้าสู่ระบบการศึกษาของแต่ละหน่วยงาน ตลอดจนหารือแนวทางการบูรณาการความร่วมมือ ในการจัดทําบันทึกข้อตกลงระหว่างหน่วยงานที่เกี่ยวข้อง ได้แก่ กระทรวงดิจิทัลเพื่อเศรษฐกิจและสังคม, กระทรวงศึกษาธิการ, กระทรวงมหาดไทย, กระทรวงพัฒนาสังคมและความมั่นคงของมนุษย์, กระทรวงสาธารณสุข และกองทุนเพื่อความเสมอภาคทางการศึกษา โดยมี นางสาวสุกันยาณี ยะวิญชาญ ผู้ตรวจราชการกระทรวงดิจิทัลฯ และเจ้าหน้าที่เกี่ยวข้องเข้าร่วม ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-เตือนประชาชน ต้มน้ำกระท่อมขาย ผิดกฎหมายมีโทษทั้งจำทั้งปรับ
วันพฤหัสบดีที่ 25 มกราคม 2567
25/01/2567
เตือนประชาชน ต้มน้ํากระท่อมขาย ผิดกฎหมายมีโทษทั้งจําทั้งปรับ
วันอาทิตย์ที่ 21 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลแจ้งเตือนประชาชนเรื่องการจําหน่ายพืชกระท่อม โดยตามประกาศกระทรวงสาธารณสุข ฉบับที่
454 ออกตาม พ.ร.บ.อาหาร พ.ศ.2522 สารสกัดพืชกระท่อมเป็นหนึ่งในบัญชีแนบท้ายรายการที่ 52
ซึ่งยังคงถูกจํากัด ห้ามผลิต นําเข้า หรือจําหน่าย ดังนั้น ณ ปัจจุบันการปลูก ซื้อ ขาย ต้นกระท่อม ใบสด ลําต้น
เมล็ด ตลอดจนการต้มน้ํากระท่อมที่ไม่มีการผสมยาแก้ไอเพื่อดื่มเองหรือแจกจ่าย
โดยเป็นการบริโภคตามวิถีชีวิตไม่ใช่การจําหน่าย สามารถทําได้โดยไม่ผิดกฎหมาย
แต่การต้มน้ํากระท่อมหรือผสมในอาหารเพื่อจําหน่าย รวมถึงการแจกจ่ายเพื่อประโยชน์ทางการค้าขาย
เป็นการกระทําที่ผิดกฎหมาย โดยมีโทษตามมาตรา 50 จําคุกตั้งแต่ 6 เดือน – 2 ปี และปรับตั้งแต่ 5,000 –
20,000 บาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-#QUOTEoftheday : #อุตสาหกรรมป้องกันประเทศ
วันพฤหัสบดีที่ 25 มกราคม 2567
#QUOTEoftheday : #อุตสาหกรรมป้องกันประเทศ
"... #สถาบันเทคโนโลยีป้องกันประเทศ เป็นหนึ่งในหน่วยงานที่สําคัญ และมีผลต่อความมั่นคงของประเทศไทย ในการวิจัยและพัฒนาโดยเฉพาะในเรื่องของเทคโนโลยีป้องกันประเทศ เพื่อให้ยุทโธปกรณ์ของกองทัพ มีความพร้อมรบ มีความทันสมัย สามารถพึ่งพาตนเองได้อย่างยั่งยืน
อีกทั้ง การดําเนินงานของสถาบันเทคโนโลยีป้องกันประเทศยังสามารถต่อยอดไปสู่อุตสาหกรรมป้องกันประเทศ เพื่อสนับสนุนการขับเคลื่อนและเติบโตทางเศรษฐกิจ ด้วยการนําองค์ความรู้และนวัตกรรมด้านความมั่นคง มาต่อยอดร่วมกับภาคเอกชน เพื่อการดําเนินงานในเชิงพาณิชย์..."
.
สุทิน คลังแสง
รัฐมนตรีว่าการกระทรวงกลาโหม
27 ธันวาคม 2566
----------------------
เครดิต : สถาบันเทคโนโลยีป้องกันประเทศ Defence Technology Institute
(global)https://www.facebook.com/dtithailand/posts/pfbid02LmLx2SkQkbT1oMrLaSVxhZz3H4saLyrk4yE81AnAWyq5xk8wuMhfmytxfWCSVwmBl
-------------------------
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
-----------------------
#เพื่อชาติศาสน์กษัตริย์และประชาชน
#โฆษกกระทรวงกลาโหม
#กลาโหมเทิดราชารักษ์ราษฎร์ชาติมั่นคง
(saluting soldier)https://www.facebook.com/photo/?fbid=719330986965261...
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รองปลัดอภัย เป็นประธานการประชุมคณะอนุกรรมการบริหารจัดการศัตรูมันสำปะหลัง ครั้งที่ 1/2567
วันพฤหัสบดีที่ 25 มกราคม 2567
รองปลัดอภัย เป็นประธานการประชุมคณะอนุกรรมการบริหารจัดการศัตรูมันสําปะหลัง ครั้งที่ 1/2567
รองปลัดอภัย เป็นประธานการประชุมคณะอนุกรรมการบริหารจัดการศัตรูมันสําปะหลัง ครั้งที่ 1/2567
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการศัตรูมันสําปะหลัง ครั้งที่ 1/2567 ณ ห้องประชุม 4/1 กรมส่งเสริมการเกษตร และผ่านระบบ Zoom Meeting ซึ่งที่ประชุมได้พิจารณาประเด็นต่าง ๆ ดังนี้
1) คําสั่งคณะกรรมการนโยบายและบริหารจัดการมันสําปะหลัง เรื่อง แต่งตั้งคณะอนุกรรมการบริหารจัดการศัตรูมันสําปะหลัง ที่ 3/2566
2) สถานการณ์การระบาดของโรคใบด่างมันสําปะหลัง พบการระบาดในพื้นที่ 32 จังหวัด รวมจํานวน 210,522.8 ไร่ คิดเป็นร้อยละ 2.225 ของพื้นที่ปลูก (ข้อมูล ณ วันที่ 17 มกราคม 2567)
3) ความก้าวหน้าการจัดทําโครงการประกันภัยมันสําปะหลัง
และ 4) แผนบริหารจัดการโรคใบด่างมันสําปะหลัง (ปี 2567 -2570) เพื่อเสนอคณะกรรมการนโยบายและบริหารจัดการมันสําปะหลัง (นบมส.) ให้ความเห็นชอบต่อไป
รัฐบาลไทย-ข่าวทำเนียบรัฐบาล-อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากำลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
วันพฤหัสบดีที่ 25 มกราคม 2567
อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากําลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
.....
อว. - สภาอุตฯ หารือแนวทางความร่วมมือ “ศุภมาส” ลั่น พร้อมผลักดันการพัฒนากําลังคนสมรรถนะสูง เพิ่มขีดความสามารถในการแข่งขัน ตอบโจทย์ภาคอุตสาหกรรม
เมื่อวันที่ 24 ม.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย นางสาวสุชาดา แทนทรัพย์ เลขานุการ รมว.อว. และนายพันธุ์เพิ่มศักดิ์ อารุณี ผอ.กองขับเคลื่อนและพัฒนาการอุดมศึกษาฯ เข้าร่วมประชุมหารือแนวทางการดําเนินงานแบบบูรณาการระหว่างกระทรวง อว. และสภาอุตสาหกรรมแห่งประเทศไทย โดยมี นายเกรียงไกร เธียรนุกุล ประธานสภาอุตสาหกรรมแห่งประเทศไทย และคณะ ให้การต้อนรับ ณ Ah Yat Abalone Restaurant ชั้น 42 อาคาร Column Tower กรุงเทพฯ
นางสาวศุภมาส กล่าวว่า อว. เป็นแหล่งรวมความรู้และวิทยาการของประเทศ โดยมีสถาบันอุดมศึกษากระจายอยู่ตามภูมิภาคต่าง ๆ ทั่วประเทศ มีทั้งหน่วยงานรัฐ องค์การมหาชน และหน่วยงานในกํากับที่เป็นหน่วยงานด้านนโยบาย ด้านการให้ทุนวิจัย สถาบันวิจัย ห้องปฏิบัติการและหน่วยบริหารจัดการองค์ความรู้อยู่เป็นจํานวนมาก ซึ่งความหลากหลายนี้ทําให้โอกาสในการทํางานของ อว. กับสภาอุตสาหกรรมฯ มีความเป็นไปได้ที่จะเกิดผลชัดเจนเป็นรูปธรรมในหลายมิติ ผ่านการพัฒนากําลังคนสมรรถนะสูง ตอบโจทย์ภาคอุตสาหกรรมเพื่อรองรับการลงทุนจากต่างประเทศ การพัฒนาและส่งเสริมสตาร์ทอัพและผู้ประกอบการนวัตกรรม การพัฒนาอุตสาหกรรมเป้าหมายเพื่อเพิ่มขีดความสามารถในการแข่งขันของอุตสาหกรรม เช่น ยานยนต์ไฟฟ้า เซมิคอนดักเตอร์ ด้านอาหาร รวมถึงการส่งเสริมเศรษฐกิจหมุนเวียน (Circular Economy) เพื่อรองรับแรงกดดันทางการค้าจากมาตรการด้านสิ่งแวดล้อมของประเทศคู่ค้า
“อว. ยินดีช่วยสนับสนุนภาคอุตสาหกรรมอย่างเต็มกําลัง เพื่อเพิ่มขีดความสามารถในการแข่งขันของประเทศและช่วยสร้างรากฐานในการพัฒนาประเทศได้อย่างมีประสิทธิภาพและยั่งยืนต่อไป” รมว.อว.กล่าว
รัฐบาลไทย-ข่าวทำเนียบรัฐบาล-นลินี บุกอินเดีย ถกรัฐมนตรีการค้า ผลักดันการค้าสองฝ่าย ดึงภาคเอกชนอินเดียลงทุน EEC พบผู้ประกอบการไทยในอินเดีย
วันพฤหัสบดีที่ 25 มกราคม 2567
25/01/2567
นลินี บุกอินเดีย ถกรัฐมนตรีการค้า ผลักดันการค้าสองฝ่าย ดึงภาคเอกชนอินเดียลงทุน EEC พบผู้ประกอบการไทยในอินเดีย
นลินี บุกอินเดีย ถกรัฐมนตรีการค้า ผลักดันการค้าสองฝ่าย ดึงภาคเอกชนอินเดียลงทุน EEC พบผู้ประกอบการไทยในอินเดีย
วันที่ 25 มกราคม 2567 นลินี ทวีสิน ผู้แทนการค้าไทย เยือนนิวเดลี นําทีม Thailand ถกรัฐมนตรีการค้าและอุตสาหกรรม ผลักดันการค้าและการลงทุน เพื่อประโยชน์ของสองประเทศ เชิญชวนนักธุรกิจชั้นนําลงทุนในพื้นที่ EEC แย้ม Air India สนใจที่จะหา partner ไทยร่วมซ่อมบํารุงเครื่องบิน ตลอดจนพบหารือกับภาคเอกชนชั้นนําของไทยในอินเดีย
นางนลินี ทวีสิน ผู้แทนการค้าไทยเปิดเผยว่า ตนร่วมกับเอกอัครราชทูต ณ กรุงนิวเดลี (นางสาวภัทรัตน์ หงษ์ทอง) ได้มีโอกาสนําทีมประเทศไทยในกรุงนิวเดลีเข้าหารือกับนายปิยูช โกยัล รัฐมนตรีว่าการกระทรวงพาณิชย์และอุตสาหกรรมของอินเดีย โดยทั้งสองฝ่ายเห็นพ้องว่าไทยและอินเดียยังมีโอกาสในการพัฒนาความร่วมมือในอีกหลายมิติ โดยตนได้เน้นย้ําว่าไทยให้ความสําคัญกับการอํานวยความสะดวกในการดําเนินธุรกิจ (Ease of doing business) รวมถึงมีสิทธิพิเศษด้านการลงทุนที่หลากหลาย จึงขอเชิญชวนให้บริษัทอินเดียมาลงทุนตั้งอุตสาหกกรรมการผลิต รวมถึงการผลิตยาในพื้นที่ EEC และได้เสนอให้ทั้งสองฝ่ายใช้เวที JTC ในการส่งเสริมความสัมพันธ์ทางการค้าและแก้ไขปัญหาอุปสรรคทางการค้าต่างๆ ระหว่างสองฝ่าย
นางนลินีฯ กล่าวเพิ่มเติมว่า ตนยังได้มีโอกาสหารือกับนักธุรกิจชั้นนําจากสมาคมหอการค้าและอุตสาหกรรมอินเดีย หรือ FICCI ซึ่งเป็นหอการค้าที่เก่าแก่และใหญ่ที่สุดในอินเดีย โดยตนได้ใช้โอาสนี้ประกาศถึงความพร้อมของไทยในการเปิดรับการค้า การลงทุน และเป็นจุดศูนย์กลางของอาเซียน โดยเฉพาะในอุตสาหกรรมที่ไทยมีจุดเด่น เช่น โรงแรมและการบริการ ท่องเที่ยว และภาพยนตร์ ผ่านจุดแข็งด้านทักษะแรงงาน กฎระเบียบที่เอื้ออํานวย และที่ตั้งที่มีความได้เปรียบเชิงยุทธศาสตร์ของประเทศไทย นอกจากนี้ ภาคชนที่เข้าร่วมการหารือยังให้ความสนใจกับโครงการ Land bridge ของรัฐบาลไทย
นอกจากนี้ ตนได้มีโอกาสหารือกับของ CEO ของ Air India โดยได้เสนอให้ Air India พิจารณาเปิดเส้นทางบินตรงสู่จังหวัดอื่นๆ นอกเหนือจากกรุงเทพและภูเก็ต ซึ่งจะเป็นปัจจัยสําคัญในการสนับสนุนการเขื่อมโยง และส่งเสริมการท่องเที่ยวเมืองรอง อีกทั้ง ยังได้เสนอให้ใช้ไทยเป็นที่ตั้งของศูนย์บํารุงรักษาเครื่องบินหรือมีความร่วมมือกับบริษัทเอกชนไทยในเรื่องดังกล่าว โดย CEO ของ Air India พร้อมที่จะพิจารณาข้อเสนอดังกล่าว นอกจากนี้ ผู้บริหาร Air India ยังได้กล่าวชื่นชมนโยบายฟรีวีซ่าแก่นักท่องเที่ยวอินเดีย ว่านโยบายดังกล่าวเป็นการเพิ่มเติมความแข็งแกร่งของไทยในฐานะประเทศจุดหมายปลายทางที่นักท่องเที่ยวชาวอินเดียต้องการเดินทางไปเยือน
ในระหว่างการเยือนตนยังได้มีโอกาสพบหารือและรับฟังประสบการณ์ปัญหาและอุปสรรค์ในการลงทุนของบริษัทชั้นนําของไทย ​เช่น​ ​ปตท.​ เอสซีจี ซีพี​ และ MQDC ที่ได้มาลงทุนในอินเดีย เพื่อหาแนวทางในการพัฒนาและสนับสนุนผู้ประกอบการไทยในอินเดียต่อไป
นางนลินีฯ กล่าวทิ้งท้ายว่า ตนและท่านทูตไทยเห็นพ้องว่าไทยควรหาแนวทางพัฒนาความสัมพันธ์ทางการค้า การลงทุนกับรัฐอัสสัมซึ่งมีลักษณะ วัฒนธรรมที่คล้ายคลึงกับคนไทย​ โดยเฉพาะการจัดงานส่งเสริมสินค้าและวัฒนธรรมไทย โดยจะเชิญส่วนราชการระดับกระทรวงที่เกี่ยวข้องของไทยเข้ามาสนับสนุนและร่วมจัดงานด้วยโดยมี​ ออท.ไทย ณ กรุงนิวเดลลีและทีมไทยแลนด์เป็นหลักในการจัดกิจกรรมดังกล่าว
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มความปลอดภัยบนสะพานภูมิพล 1 (ฝั่งพระราม 3) กรุงเทพมหานคร นำเทคโนโลยีมาใช้วิเคราะห์สภาพการจราจรเพื่ออำนวยความสะดวกและปลอดภัยในการเดินทางของประชาชน
วันพฤหัสบดีที่ 25 มกราคม 2567
กรมทางหลวงชนบท เพิ่มความปลอดภัยบนสะพานภูมิพล 1 (ฝั่งพระราม 3) กรุงเทพมหานคร นําเทคโนโลยีมาใช้วิเคราะห์สภาพการจราจรเพื่ออํานวยความสะดวกและปลอดภัยในการเดินทางของประชาชน
...
กรมทางหลวงชนบท (ทช.) โดยสํานักอํานวยความปลอดภัย ดําเนินโครงการงานบํารุงถนนเชื่อมต่อสะพานภูมิพล 1 (ฝั่งถนนพระราม 3) เขตยานนาวา กรุงเทพมหานคร เพื่อเพิ่มประสิทธิภาพการทํางาน ลดความเสี่ยงในการเกิดอุบัติเหตุ โดยการนํานวัตกรรม เทคโนโลยี และระบบวิเคราะห์ภาพปัญญาประดิษฐ์ (AI) มาประยุกต์ใช้งานในการวิเคราะห์และตรวจสอบสภาพแวดล้อมความปลอดภัย ซึ่งได้ดําเนินการติดตั้งกล้อง CCTV ติดตั้งเซ็นเซอร์วัดปริมาณน้ําฝนและความเร็วลม ติดตั้งเสาหลักล้มลุกทดแทนชิ้นที่ชํารุดบริเวณทางขึ้น-ลงสะพาน พร้อมติดตั้งอุปกรณ์รับ-ส่งข้อมูลไปประมวลผลในเครื่องประมวลผลที่หมวดบํารุงทางหลวงชนบทวงแหวนอุตสาหกรรม โดยใช้งบประมาณในการดําเนินการรวม 9.4790 ล้านบาท ให้การอํานวยความปลอดภัยและการเข้าช่วยเหลือกรณีเกิดอุบัติเหตุบนสะพานได้อย่างทันที เนื่องจากสะพานภูมิพล 1 เป็นโครงข่ายสําคัญของ ทช.ในการเชื่อมต่อโครงข่ายถนนระหว่างกรุงเทพมหานคร และจังหวัดสมุทรปราการ ปัจจุบันโครงการดังกล่าวได้ดําเนินการแล้วเสร็จพร้อมใช้งานเป็นที่เรียบร้อย
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ชพ.4021 อ.ปะทิว จ.ชุมพร เดินหน้ากว่า 95 % คาดแล้วเสร็จสมบูรณ์ในเดือนกุมภาพันธ์ 2567
วันพฤหัสบดีที่ 25 มกราคม 2567
กรมทางหลวงชนบท ขยายถนนสาย ชพ.4021 อ.ปะทิว จ.ชุมพร เดินหน้ากว่า 95 % คาดแล้วเสร็จสมบูรณ์ในเดือนกุมภาพันธ์ 2567
...
กรมทางหลวงชนบท (ทช.) รายงานความคืบหน้าการดําเนินโครงการก่อสร้างถนนทางหลวงชนบทสาย ชพ.4021 แยก ทล.3253 – บ้านมาบอํามฤต อําเภอปะทิว จังหวัดชุมพร ซึ่งปัจจุบันได้ดําเนินการไปแล้วกว่าร้อยละ 95 ขณะนี้อยู่ระหว่างการทาสีตีเส้น และเก็บรายละเอียดของงาน คาดว่าจะก่อสร้างเสร็จสมบูรณ์ในเดือนกุมภาพันธ์ 2567 นี้
โครงการก่อสร้างถนนสายดังกล่าว มีจุดเริ่มต้น กม.ที่ 0+000 บริเวณสามแยก ทล.3253 ถึง กม.ที่ 12+689 บริเวณสี่แยกตลาดสวนปาล์ม ระยะทางรวม 12.689 กิโลเมตร โดยได้ขยายถนนแอสฟัลท์ติกคอนกรีตจากเดิม 9 เมตร เป็น 11 เมตร มีไหล่ทางกว้างข้างละ 2 เมตร และขยายความกว้างสะพานจาก 10 เมตร เป็น 14 เมตร จํานวน 1 แห่ง พร้อมปรับปรุงบริเวณทางแยกเพื่อความสะดวกปลอดภัยในการเดินทางของประชาชน ซึ่งใช้งบประมาณในการก่อสร้าง 83.900 ล้านบาท ทั้งนี้ เมื่อโครงการก่อสร้างแล้วเสร็จจะเป็นการเพิ่มศักยภาพในการเดินทางเชื่อมต่อจากถนนไปสู่ระบบรางได้อย่างสมบูรณ์มากยิ่งขึ้น ช่วยยกระดับคุณภาพชีวิตของประชาชน ซึ่งส่วนใหญ่มีอาชีพทางเกษตรกรรมในการทําสวนยางพารา และสวนปาล์มน้ํามัน ช่วยส่งเสริมการคมนาคมขนส่งสินค้าทางการเกษตรและภาคอุตสาหกรรมในพื้นที่ระหว่างตําบล อําเภอ จังหวัดได้อย่างมีประสิทธิภาพ รวมทั้งเป็นการสนับสนุนรถไฟทางคู่ช่วงสถานีรถไฟมาบอํามฤต สถานีรถไฟคลองวังช้าง สถานีรถไฟปะทิวในอนาคตได้อีกด้วย
รัฐบาลไทย-ข่าวทำเนียบรัฐบาล-รมช.ไชยา เป็นประธานในพิธีวันคล้ายวันสถาปนากรมฝนหลวงและการบินเกษตร ครบรอบปีที่ 11
วันพฤหัสบดีที่ 25 มกราคม 2567
รมช.ไชยา เป็นประธานในพิธีวันคล้ายวันสถาปนากรมฝนหลวงและการบินเกษตร ครบรอบปีที่ 11
รมช.ไชยา เป็นประธานในพิธีวันคล้ายวันสถาปนากรมฝนหลวงและการบินเกษตร ครบรอบปีที่ 11
มุ่งมั่นสืบสานรักษาและต่อยอดโครงการพระราชดําริฝนหลวงสืบไป
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานในพิธีวันคล้ายวันสถาปนากรมฝนหลวงและการบินเกษตร ครบรอบปีที่ 11 โดยมีผู้บริหารและเจ้าหน้าที่สังกัดกระทรวงเกษตรและสหกรณ์ เข้าร่วม ณ กรมฝนหลวงและการบินเกษตร แขวงลาดยาว เขตจตุจักรกรุงเทพฯพร้อมทั้ง อ่านสารอํานวยพรจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ว่า ขอแสดงความยินดีแก่ผู้บริหารและเจ้าหน้าที่สังกัดกรมฝนหลวงฯ เนื่องในวันคล้ายวันสถาปนาครบรอบปีที่ 11 ซึ่งที่ผ่านมา กรมฝนหลวงและการบินเกษตรมุ่งมั่นสืบทอดพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนารถบพิตรในการแก้ไขปัญหาภัยแล้ง ไฟป่า หมอกควัน และยับยั้งความรุนแรงจากพายุลูกเห็บ ขณะเดียวกัน ได้มีการวิจัยความรู้ นวัตกรรมและเทคโนโลยีด้านการดัดแปลงสภาพอากาศรวมถึงพัฒนาด้านการบินเพื่อการเกษตรอย่างต่อเนื่องจึงขอให้เจ้าหน้าที่ร่วมกันพัฒนาให้กรมฝนหลวงฯ เป็นองค์กรอัจฉริยะด้านการบริหารจัดการน้ําในชั้นบรรยากาศและการบินเกษตรอย่างสมบูรณ์ตามพระราชปณิธานของพระบาทสมเด็จพระเจ้าอยู่หัวต่อไป
สําหรับ รมช.ไชยา ได้กล่าวแสดงความยินดี พร้อมให้โอวาทแก่เจ้าหน้าที่ในสังกัดกรมฝนหลวงฯ ให้ตั้งใจสืบสานรักษาและต่อยอดพระราชปณิธานของพระบาทสมเด็จพระเจ้าอยู่หัว เพื่อบรรเทาปัญหาความเดือนร้อนของพี่น้องเกษตรกรที่ประสบกับปัญหาภัยแล้ง ขาดแคลนน้ําเพื่อการอุปโภค-บริโภค รวมถึงแก้ไขปัญหาหมอกควัน PM 2.5 ให้ประชาชนมีความเป็นอยู่ที่ดีขึ้นต่อไปพร้อมทั้ง ขอให้เจ้าหน้าที่ฝนหลวงเป็นกําลังสําคัญในการปฏิบัติหน้าที่เพื่อให้เกิดประโยชน์แก่พี่น้องเกษตรกรและประชาชนชาวไทยสมดั่งพระราชปณิธานสืบไป
หลังจากนั้น รัฐมนตรีช่วยฯ ไชยา พร้อมคณะได้ร่วมเปิดงาน "เปิดบ้านฝนหลวง ปี 2567" (Fonluang Open House 2024)โดยกิจกรรมในงาน ได้แก่เสวนาในหัวข้อ "11 ปีฝนหลวง ต่อยอดนวัตกรรม นําเทคโนโลยี เพิ่มประสิทธิภาพการทําฝน" การนําเสนองานวิจัย เทคโนโลยี นวัตกรรม และความร่วมมือระหว่างประเทศ โดยนักวิชาการและนักวิทยาศาสตร์ฝนหลวงจํานวน 19 เรื่อง กิจกรรม Play & learn จํานวน 6 บอร์ด ได้แก่ บอร์ดงานสายรุ้ง บอร์ดปรุงผสมบดโปรยสารบอร์ดไอที smart บริการ บอร์ดบริหารจัดการด้านการบิน บอร์ดฟินไปกับฝนฟ้าและอากาศ บอร์ดรับมือภัยธรรมชาติ ขนเส้นทางความยั่งยืน และการจัดแสดงเครื่องบินปฏิบัติการฝนหลวงยุคแรกเริ่มแบบ CESSNATU2066 โดยเปิดให้นักเรียน นักศึกษา เข้าร่วมเยี่ยมชมและร่วมกิจกรรมต่าง ๆ อีกด้วย
รัฐบาลไทย-ข่าวทำเนียบรัฐบาล-เอกอัครราชทูตสหพันธ์สาธารณรัฐเยอรมนีประจำประเทศไทยและคณะเข้าเยี่ยมคารวะรัฐมนตรีว่าการกระทรวงวัฒนธรรม
วันพฤหัสบดีที่ 25 มกราคม 2567
เอกอัครราชทูตสหพันธ์สาธารณรัฐเยอรมนีประจําประเทศไทยและคณะเข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตสหพันธ์สาธารณรัฐเยอรมนีประจําประเทศไทยและคณะเข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตสหพันธ์สาธารณรัฐเยอรมนีประจําประเทศไทยและคณะเข้าเยี่ยมคารวะรัฐมนตรีว่าการกระทรวงวัฒนธรรม
เมื่อวันที่ 24 มกราคม 2567 นายแอ็นสท์ ว็อล์ฟกัง ไรเชิล (H.E. Mr. Ernst Wolfgang Reichel) เอกอัครราชทูตสหพันธ์สาธารณรัฐเยอรมนีประจําประเทศไทยและคณะเข้าเยี่ยมคารวะนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เพื่อหารือความร่วมมือด้านวัฒนธรรมระหว่างไทยและสหพันธ์สาธารณรัฐเยอรมนี โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-“มนพร” ขอบคุณแทนประชาชน ที่ 2 พนักงาน ขสมก. “พนักงานขับรถ - เก็บค่าโดยสาร” รถเมล์ยูโรทู สาย 168 เข้าช่วยผู้ป่วยเกิดอาการชักบนรถและนำส่ง รพ.ราชวิถีได้อย่างปลอดภัย
วันพฤหัสบดีที่ 25 มกราคม 2567
“มนพร” ขอบคุณแทนประชาชน ที่ 2 พนักงาน ขสมก. “พนักงานขับรถ - เก็บค่าโดยสาร” รถเมล์ยูโรทู สาย 168 เข้าช่วยผู้ป่วยเกิดอาการชักบนรถและนําส่ง รพ.ราชวิถีได้อย่างปลอดภัย
....
นางมนพร เจริญศรี รัฐมนตรีช่วยว่าการกระทรวงคมนาคม เปิดเผยว่า จากเหตุการณ์พนักงานขับรถ และพนักงานเก็บค่าโดยสารรถประจําทางปรับอากาศยูโรทู สาย 168 ขององค์การขนส่งมวลชนกรุงเทพ (ขสมก.) เข้าช่วยเหลือผู้โดยสารเกิดอาการป่วยบนรถ และพานําส่งโรงพยาบาลราชวิถีอย่างปลอดภัย เมื่อวันที่ 24 มกราคม 2567 ที่ผ่านมานั้น ทั้งนี้ ตนจึงได้มอบเกียรติบัตรเชิดชูเกียรติให้กับนายอณิรุจน์ วันหวัง พนักงานขับรถ และนางสาวนพรัตน์ ธนเพชรพิบูลย์ พนักงานเก็บค่าโดยสารรถประจําทางปรับอากาศยูโรทู สาย 168 เพื่อเชิดชูความดีและเป็นแบบอย่างที่ดีให้กับพนักงาน ขสมก. ต่อไป
สําหรับเหตุการณ์การช่วยเหลือผู้โดยสารดังกล่าว เกิดขึ้นเมื่อวานนี้ (24 มกราคม 2567) ช่วงเวลาประมาณ 09.30 น. โดยมีคุณแม่พาลูกชายป่วยเป็นโรคภูมิแพ้ตัวเอง เดินทางโดยรถประจําทางปรับอากาศยูโรทู สาย 168 ไปยังโรงพยาบาลราชวิถี ซึ่งในระหว่างทางบริเวณซอยศูนย์วิจัย ถนนพระราม 9 ผู้ป่วยได้มีอาการชักบนรถประจําทาง จึงทําให้นายอณิรุจน์ พนักงานขับรถ และนางสาวนพรัตน์ พนักงานเก็บค่าโดยสาร สาย 168 รวมถึงผู้โดยสารบนรถท่านอื่น ๆ ได้เข้าช่วยเหลือ พร้อมกับขับรถประจําทางพาไปยังจุดที่ใกล้กับอนุสาวรีย์ชัยสมรภูมิมากที่สุด เนื่องจากใกล้กับโรงพยาบาลราชวิถี
ทั้งนี้ เมื่อรถประจําทางเดินทางมาถึงอนุสาวรีย์ชัยสมรภูมิ ซึ่งในช่วงเวลานั้นมีการจราจรติดขัด จึงทําให้พนักงานเก็บค่าโดยสารวิ่งลงจากรถ เพื่อขอความช่วยเหลือกับทหาร 3 นาย ที่ยืนอยู่บริเวณเกาะราชวิถี ทราบชื่อภายหลัง คือ ร.ต. ปรีชา สมบัติวงศ์ ส.ท. ภาณุพงษ์ นึกกระโทก และพลอาสาสมัคร วิทยา ชัยสมบูรณ์ ข้าราชการสังกัดกรมดุริยางค์ทหารบก จากนั้นได้ทําการเข้าช่วยเหลือปฐมพยาบาลเบื้องต้น และอุ้มผู้ป่วยวิ่งไปส่งที่ห้องฉุกเฉิน โรงพยาบาลราชวิถีเป็นที่เรียบร้อย
นางมนพร กล่าวต่อว่า ตนขอขอบคุณพนักงานขับรถและพนักงานเก็บค่าโดยสาร ขสมก. ที่พร้อมดูแลและอํานวยความสะดวกในการเดินทางของผู้โดยสารและประชาชนทุกคนอย่างเต็มความสามารถ อย่างไรก็ตาม มั่นใจว่า ทุกการเดินทางโดยระบบขนส่งสาธารณะของ ขสมก. จะต้องสะดวก ปลอดภัยในทุกเส้นทาง ตามนโยบาย “ราชรถยิ้ม” ที่จะสร้างรอยยิ้มให้กับภาคการคมนาคมขนส่งในทุกมิติ
“ขอเป็นตัวแทนขอบคุณแทนประชาชนที่พนักงาน ขสมก. ทุกท่าน พร้อมดูแล ช่วยเหลือทุกชีวิตที่อยู่บนรถโดยสาร เราห่วงใยประชาชนทุกคน และเราอยากให้พี่น้องประชาชนมีความสุขทุกการเดินทางของ ขสมก. พร้อมเดินหน้านโยบาย “ราชรถยิ้ม” เพื่อสร้างรอยยิ้มให้กับภาคการคมนาคมขนส่งทุกมิติ” นางมนพร กล่าว